**Bevezetés a kémiába (TKBE0141, TTBE0141) témakörei**

**Általános kémia**

**1. Az atom szerkezete**

Az atom felépítése, alkotó részei jellemzése. Rendszám, tömegszám, izotópok.

Az atompálya fogalma, a kvantumszámok jelentése, lehetséges értékei, az s, p, d és f atompályák jellemzése.

Héj és alhéj fogalma. Elektronhéjak feltöltődésének alapelvei, adott rendszámú atom elektronszerkezetének felírása.

**2. Elsőrendű kémiai kötések**

Ionos kötés jellemzése. Kovalens kötés jellemzése.

A molekulák alakját meghatározó tényezők, atomi pályák hibridizációja, a molekulák alakja 2, 3, 4 kovalens kötésű központi atom esetén.

A fémes kötés jellemzése.

**3. Másodrendű kémiai kötések**

A kovalens kötések polaritása, a molekulák polaritása. Dipólus-dipólus, indukált dipólus-indukált dipólus (diszperziós) kölcsönhatás (példákkal). A hidrogénkötés kialakulásának feltételei, jelentősége a mindennapi életben.

**4. A periódusos rendszer**

Az elem fogalma, a hosszú periódusos rendszer felépítése. Anyagmennyiség fogalma, relatív atom- és molekulatömeg, átlagos relatív atomtömeg, moláris tömeg fogalma. Összefüggés az anyagmennyiség, tömeg és moláris tömeg között, alkalmazása egyszerű számításokban.

**5. Periódikusan változó tulajdonságok**

Atomméret, ionizációs energia, elektronaffinitás fogalma, változása a periódusos rendszerben. Elektronegativitás fogalma, változása a periódusos rendszerben.

**6. Gázok**

Gázok jellemzése, tökéletes gázok, tökéletes gázokra vonatkozó törvények: Boyle-Mariotte és Gay-Lussac törvényei, az egyesített- és általános gáztörvény. Moláris térfogat, alkalmazása egyszerű számításokban.

**7. Folyadékok és szilárd anyagok**

Folyadékokjellemzése, viszkozitás, felületi feszültség, felületi feszültség gyakorlati jelentősége.

Szilárd halmazállapot jellemzése. Kristályrácsok típusai: atomrács, molekularács, fémrács, ionrács.

**8. Halmazállapotváltozások**

Olvadás, fagyás, moláris olvadáshő, moláris fagyáshő, olvadáshőmérséklet, (normális) olvadás- és fagyáspont, párolgás, forrás, lecsapódás, moláris párolgáshő, tenzió, forráshőmérséklet, (normális) forráspont fogalma, kritikus nyomás és hőmérséklet, szublimáció, szublimációs nyomás.

**9. Anyagi halmazok, elegyek, keverékek**

Elemek és vegyületek jelölése. Elemek, vegyületek, ionok elnevezésének általános szabályai.

Kémiailag tiszta anyag (komponens), keverék, fázis fogalma, egykomponensű és többkomponensű, heterogén, homogén rendszerek fogalma (példákkal). Homogén rendszerek (elegy, oldat) jellemzése.

**10. Gázelegyek jellemzése**

Gázelegyek jellemzése, összetételének megadása (térfogat-, mol%, térfogattört, moltört).

Parciális nyomás fogalma, parciális nyomásokra vonatkozó törvény (Dalton törvénye).

Gázok oldódása folyadékban, erre vonatkozó törvényszerűség, a gázok folyadékokban való oldódásának gyakorlati jelentősége.

**11. Oldódás, koncentrációegységek**

Szilárd anyagok oldódása folyadékokban: oldat, oldószer, oldott anyag fogalma. Oldatok összetételének megadása: anyagmennyiség-, tömegkoncentráció, tömeg%, tömegtört, ppm, ppb, ppt, Raoult koncentráció. Telített oldat.

Híg oldatok fogalma, törvényszerűségei: híg oldatok gőznyomáscsökkenése, fagyáspontcsökkenése, forráspontemelkedése, ozmózisnyomás, az ozmózis jelensége. Gyakorlati jelentőségük példákkal.

**12. Folyadékelegyek**

Folyadékelegyek gőznyomása, folyadékelegyek desztillációja, alkalmazása a gyakorlatban.

Megoszlási törvény, megoszlási hányados, folyadék-folyadék extrakció művelete, alkalmazása a gyakorlatban.

**13. Kémiai reakciók, reakciókinetika**

*Reakcióegyenletek* jelentése, felírása, rendezése.

*Reakciókinetikai alapfogalmak*: Reakciósebesség fogalma, felírása. Reakciósebesség függése a koncentrációtól, kinetikai részrend, bruttó rend fogalma. A reakciósebesség függése a hőmérséklettől, aktiválási energia, katalizátor fogalma. Biológiai rendszerek katalizátorai az enzimek.

**14. Termokémia alapfogalmak**

Termokémiai egyenlet, reakcióhő fogalma, Hess-tétele, képződési hő fogalma, reakcióhő számítása képződéshők segítségével.

**15. Egyensúlyra vezető reakciók**

Dinamikus egyensúly, tömeghatás törvénye, egyensúlyi állandó, a Le-Chatelier-Braun elv (legkisebb kényszer elve), alkalmazása adott egyensúlyra vezető reakciók esetén. Kémiai reakciók csoportosítási lehetőségei (példákkal).

**16. Sav-bázis reakciók, pH-számítás**

Brönsted-sav és -bázis fogalma, protoncsere reakciók, konjugált sav-bázis pár, a víz amfoter jellege, öndisszociációja, vízionszorzat fogalma, értéke. Savas, semleges és lúgos kémhatás. pH fogalma, számítása. Erős savak, bázisok fogalma (példákkal), erős sav- és bázis-oldatok pH-jának számítása, a számítás alkalmazása egyszerű feladatokban.

**17. Gyenge savak és bázisok**

Gyenge sav- és bázis fogalma, savi és bázis disszociációs állandó fogalma, felírása adott gyenge sav, illetve bázis esetén. Gyenge sav- és bázis-oldatok pH-jának számítása, a számítás alkalmazása egyszerű feladatokban.

**18. Pufferek, sóoldatok**

Pufferoldat fogalma, jellemzése. A pufferek gyakorlati jelentősége.

Sók fogalma, sóoldatok kémhatása erős sav-erős bázis sójának, erős sav-gyenge bázis sójának, illetve gyenge sav-erős bázis sójának esetén. Adott só oldata kémhatásának megállapítása.

**19. Komplexképződési folyamatok**

Komplex vegyületek fogalma, központi ion, ligandum, koordinációs szám fogalma. A komplexképződési folyamatok néhány gyakorlati alkalmazása.

**20. Redoxi reakciók, elektrokémia**

Oxidáció, redukció fogalma, elektronszámváltozással járó reakciók. Oxidációs szám fogalma, megállapításának szabályai, oxidációs szám megállapítása adott vegyület esetén.

**21. Galvánelemek**

Elekródok, fémoldat és elektrolit között kialakuló folyamatok. Galvánelemek felépítése, működése (katód, anód). Elektródpotenciál fogalma, függése a hőmérséklettől és koncentrációtól (Nernst-egyenlet), elektromotoros erő fogalma, számítása, a standard hidrogénelektród elektródpotenciálja, standard elektródpotenciál fogalma. A redoxi folyamatok irányának becslése az elektródpotenciál alapján (példákkal). Galvánelemek használata a mindennapi életben.

**22. Elektrolízis**

Elektrolízis fogalma, elektrolizáló cella felépítése (katód, anód), az elektródokon lejátszódó reakciók olvadék- és különböző összetételű sóoldatok elektrolízise esetén. Adott sóoldat esetén a katód és anódfolyamatok felírása. Az elektrolízis törvényei: Faraday I. és II. törvénye. Elektrolízis alkalmazása az iparban.

**23. Radiokémia**

Radioaktív bomlás fajtái: α-bomlás, β-bomlás, γ-sugárzás, pozitív β-bomlás, elektronbefogás. Felezési idő fogalma. Maghasadás, alkalmazása a gyakorlatban: atomreaktorok. A radioaktív sugárzás élettani hatásai, felhasználása a gyógyászatban.

**Szervetlen kémia**

**1. Elemek előfordulása, általános előállítási módszerek**

A világegyetem és a földkéreg leggyakoribb elemei (tömeg%, atom%).

Az elemek előfordulásának formái. Elemek előállítása elemi előfordulás esetén. Elemek előállításának általános módszerei pozitív oxidációs, illetve negatív oxidációs számú vegyületeik esetén (példákkal.)

**2. A Nap gázai: hidrogén és hélium (nemesgázok)**

A hidrogén atom- és molekulaszerkezete, izotópjai, legfontosabb előfordulásai. A hidrogén fizikai tulajdonságai. A hidrogén reakcióképessége, legfontosabb reakciói nemfémes elemekkel és fémekkel. A hidrogén laboratóriumi és ipari előállítása, felhasználása.

A hélium (nemesgázok) legfontosabb fizikai tulajdonságai

**3. A levegő alkotó elemei: oxigén (ózon), nitrogén**

Az elemek atomszerkezete, jellemző rácsszerkezete, lehetséges oxidációs állapotaik, előfordulásuk. Az oxigén fizikai és kémiai sajátságai, allotróp módosulatai. Az ózonréteg szerepe, védelme. Az oxigén ipari előállítása, felhasználása.

A nitrogén molekulaszerkezete, fizikai tulajdonságai, kémiai reakciókészsége. A nitrogén ipari előállítása, felhasználása.

**4. Lételemünk (létfontosságú vegyület): a víz**

A víz szerkezete, fizikai tulajdonságai, a víz szerepe a kémiában és a környezetünkban

**5. Energiaforrás: szén**

A szén izotópjai. A szén allotróp módosulatai, szerkezete, fizikai sajátságai, felhasználása.

**6. A szén vegyületei földön, vízben, levegőben: mészkő (vízkő, cseppkő), szénsav, víz keménységet okozó vegyületek, szén-dioxid (szén-monoxid)**

A szén-monoxid, szén-dioxid legfontosabb fizikai és kémiai sajátságai, környezeti és élettani hatásuk. A szénsav és sói. Kalcium- és magnézium-karbonát, mint kőzetalkotó, átalakulása a környezetünkben (cseppkőképződés). A vízben oldott kalcium- és magnéziumsók, vízkeménység, vízkő.

**7. A levegő szennyezői: kén oxidjai, kén-hidrogén, nitrogén-oxidok**

A kén legfontosabb oxidjai: a kén-dioxid fizikai és kémiai sajátságai, előállítása, környezeti hatásai; a kén-trioxid előállítása. A kén-hidrogén fizikai és kémia sajátságai, előfordulása.

A legfontosabb nitrogén-oxidok: nitrogén-monoxid, nitrogén-dioxid legjellemzőbb sajátságai.

**8. Hasznos és veszélyes: a halogénelemek (klór, bróm, jód) és a vegyületei**

A halogének atom- és molekulaszerkezete. A halogénelemek fizikai sajátságai, változásuk az oszlopban, vízben való oldódásuk. Reakcióik nemfémes és fémes elemekkel, oxidálóképességük változása az oszlopban. A halogének élettani hatása.

**9. A gyufa fontos alkotója: a foszfor**

A foszfor allotróp módosulatai, rácsszerkezetük. A fehér (sárga) és vörös foszfor fizikai és kémiai sajátságai, felhasználása. A foszfor élettani hatása.

**10. Legfontosabb savak: sósav, kénsav, salétromsav, foszforsav**

A sósav fizikai és sav-bázis sajátságai és jellemző reakciói. A kénsav fizikai és kémiai tulajdonságai, a kontakt kénsavgyártás lépései, a kénsav felhasználása. A salétromsav jellemzése, előállítása. A foszforsav fizikai és kémiai sajátságai, felhasználása.

**11. Műtrágyák: ammónia, pétisó, szuperfoszfát**

Az ammónia molekulaszerkezete, fizikai tulajdonságai, sav-bázis sajátságai. Ipari előállítása, felhasználása. A legfontosabb műtrágyák (pétisó, szuperfoszfát) előállítása.

**12. Fémek**

*A fémek általános jellemzése*: jellemző rácsszerkezet, fizikai sajátságuk, könnyű és nehézfém fogalma.

Az alkálifémek elektronszerkezete, ionizációs energiája, legfontosabb előfordulásuk, fizikai sajátságaik, lángfestésük, kémiai sajátságaik, előállításuk, felhasználásuk. A nátrium legfontosabb vegyületei. A nátrium-hidroxid ipari előállítása. Az alkáliföldfémek elektronszerkezete, ionizációs energiája, legfontosabb előfordulásuk, fizikai sajátságaik, lángfestésük, kémiai sajátságaik. A kalcium és magnézium legfontosabb vegyületei, jelentőségük, felhasználásuk az építőiparban és a mindennapi élet egyéb területein.

**13. Átmeneti fémek**

A vas legfontosabb fizikai és kémia sajátságai, a vasgyártás legfontosabb lépései, a vas felhasználása. Nemesfémek (Ag, Au) jellemzése. Az élő szervezet nélkülözhetetlen nyomelemei: vas, réz, cink. Toxikus fémek: higany, ólom.